รอยนูนรอบฮิปโปแคมปัสมีสีเหลืองตรงกลางด้านขวา
**รอยนูนรอบฮิปโปแคมปัส** (อังกฤษ: parahippocampal gyrus) เรียกอีกอย่างหนึ่งว่า **รอยนูนฮิปโปแคมปัส** (อังกฤษ: hippocampal gyrus เป็นเขตเนื้อเทา ในคอร์เทกซ์เปลือกสมอง (cerebral cortex) ที่อยู่รอบๆ ฮิปโปแคมปัส เขตในสมองนี้มีความสำคัญในการเข้ารหัสความจำ (memory encoding) และการค้นคืนความจำ (memory retrieval)

สมองเขตนี้เกี่ยวข้องกับบางกรณีของคนไข้ที่มีภาวะฮิปโปแคมปัสแข็ง (hippocampal sclerosis)

ในคนไข้โรคจิตเภท (schizophrenia) เขตสมองนี้ในซีกสมองทั้งสองข้างมีขนาดไม่เท่ากัน

ขอบเขตและส่วนย่อย
-----------------

ศัพท์ว่า **คอร์เทกซ์รอบฮิปโปแคมปัส** (parahippocampal cortex) หมายถึงเขตที่ครอบคลุมทั้ง รอยนูนรอบฮิปโปแคมปัสด้านหลัง และส่วนกลางของรอยนูนรูปกระสวย (fusiform gyrus)

บทบาทหน้าที่
------------

### การรู้จำสถานที่

**เขตสถานที่รอบฮิปโปแคมปัส** (อังกฤษ: parahippocampal place area, ตัวย่อ PPA) เป็นเขตย่อยในคอร์เทกซ์รอบฮิปโปแคมปัสที่มีบทบาทสำคัญในการเข้ารหัสและรู้จำสถานที่ (เปรียบเทียบกับการเข้ารหัสและรู้จำใบหน้าหรือวัตถุอื่นๆ) งานวิจัยด้วย fMRI แสดงว่า เขตสถานที่มีระดับการทำงานสูงเมื่อมนุษย์ผู้รับการทดลองดูภาพเกี่ยวข้องกับ**ภูมิลักษณ์** (ลักษณะของภูมิประเทศ) เช่นภาพทิวทัศน์ของภูมิประเทศ ภาพทิวทัศน์ของเมือง หรือว่าภาพของห้องต่างๆ เขตสถานที่นี้ถูกพรรณนาโดยรัสเซลล์ เอ็ปสไตน์ (ปัจจุบันอยู่ที่มหาวิทยาลัยเพนซิลเวเนีย) และแนนซี แคนวิชเชอร์ (ปัจจุบันอยู่ที่สถาบันเทคโนโลยีแมสซาชูเซตส์) ในปี ค.ศ. 1998 สนับสนุนโดยงานวิจัยที่คล้ายๆ กันของเจ็ฟฟรีย์ แอ็กกวายร์ และอลูมิต อิไช

คนไข้ที่มีความเสียหายใน PPA (เช่นเนื่องจากโรคหลอดเลือดสมอง) มักมีอาการที่ไม่สามารถรู้จำ*ภูมิลักษณ์* แม้ว่าจะสามารถรู้จำวัตถุต่างๆ ในภูมิลักษณ์นั้นได้ (เป็นต้นว่าบุคคล เฟอร์นิเจอร์ และอื่นๆ) PPA มักถูกพิจารณาว่าเป็นเขตคู่กันกับเขตใบหน้าในรอยนูนรูปกระสวย (อังกฤษ: fusiform face area, ตัวย่อ FFA) ซึ่งเป็นเขตสมองที่อยู่ใกล้ๆ กันที่ตอบสนองอย่างมีกำลังเมื่อเห็นหน้า และเป็นเขตสมองที่เชื่อว่ามีความสำคัญต่องการรู้จำใบหน้า

### การเข้าใจสิ่งแวดล้อมเกี่ยวกับสังคม

งานวิจัยอื่นจากที่กล่าวมาแล้วเพิ่มความเป็นไปได้ว่า รอยนูนรอบฮิปโปแคมปัสทางสมองซีกขวามีหน้าที่ยิ่งไปกว่าการรู้จำภูมิลักษณ์ การทดลองที่ทำโดยกลุ่มนักวิจัยในรัฐแคลิฟอร์เนีย นำโดยแคเทอริน แรงกิน แสดงว่า รอยนูนอาจจะมีบทบาทสำคัญในการระบุสถานการณ์รวมๆทางสังคม (social context) ด้วย รวมทั้งการสื่อสารนอกเหนือคำพูด (ปรลักษณ์ภาษา) เมื่อมีการพูดคุยกัน ตัวอย่างเช่น งานวิจัยของแรงกินเสนอว่า รอยนูนรอบฮิปโปแคมปัสทางสมองซีกขวา ทำให้สามารถจับคำพูดประชดเหน็บแหนม (sarcasm) ได้

รูปอื่นๆ
--------

* ภาพไหว  แสดงรอยนูนรอบฮิปโปแคมปัสโดยสีแดงภาพไหว แสดงรอยนูนรอบฮิปโปแคมปัสโดยสีแดง
* ด้านในของซีกสมองซ้าย แสดงรอยนูนรอบฮิปโปแคมปัสโดยสีส้มด้านในของซีกสมองซ้าย แสดงรอยนูนรอบฮิปโปแคมปัสโดยสีส้ม
* ภาพแบ่งหน้าหลังภาพแบ่งหน้าหลัง
* สมองมนุษย์ด้านในมอง  จากด้านล่างสมองมนุษย์ด้านในมอง จากด้านล่าง
* สมองมนุษย์  มองจากฐานสมองมนุษย์ มองจากฐาน

อ้างอิงและหมายเหตุ
------------------

1. ↑  Reuter P.: *Der Grobe Reuter Springer Universalworterbuch Medizin, Pharmakologie Und Zahnmedizin: Englisch-deutsch (Band 2)*, Birkh?user, 2005, ISBN 3-540-25102-2, p. 648 here online
2. ↑  Ferreira NF, de Oliveira V, Amaral L, Mendon?a R, Lima SS (2003). "Analysis of parahippocampal gyrus in 115 patients with hippocampal sclerosis". *Arq Neuropsiquiatr*. **61** (3B): 707–11. PMID 14595469. `{{cite journal}}`: ไม่รู้จักพารามิเตอร์ `|month=` ถูกละเว้น (help)CS1 maint: multiple names: authors list (ลิงก์)
3. ↑  McDonald B, Highley JR, Walker MA; และคณะ (2000). "Anomalous asymmetry of fusiform and parahippocampal gyrus gray matter in schizophrenia: A postmortem study". *Am J Psychiatry*. **157** (1): 40–7. PMID 10618011. `{{cite journal}}`: ใช้ et al. อย่างชัดเจน ใน `|author=` (help); ไม่รู้จักพารามิเตอร์ `|month=` ถูกละเว้น (help)CS1 maint: multiple names: authors list (ลิงก์)
4. ↑  เป็นส่วนด้านหลังของรอยนูนรอบฮิปโปแคมปัส ที่อาจจะมีความเสื่อมในโรคอัลไซเมอร์
5. ↑  "A cortical representation of the local visual environment : Abstract : Nature". สืบค้นเมื่อ 2009-11-03.
6. ↑  "The Parahippocampus Subserves Topographical Learning in Man -- Aguirre et al. 6 (6): 823 -- Cerebral Cortex". สืบค้นเมื่อ 2009-11-03.
7. ↑  "Neuron - An Area within Human Ventral Cortex Sensitive to "Building" Stimuli". คลังข้อมูลเก่าเก็บจากแหล่งเดิมเมื่อ 2013-01-13. สืบค้นเมื่อ 2009-11-03.
8. ↑  "Distributed representation of objects in the human ventral visual pathway — PNAS". สืบค้นเมื่อ 2009-11-03.
9. ↑  Hurley, Dan (2008-06-03). "Katherine P. Rankin, a Neuropsychologist, Studies Sarcasm - NYTimes.com". *The New York Times*. สืบค้นเมื่อ 2009-11-03.

แหล่งข้อมูลอื่นๆ
----------------


วิกิมีเดียคอมมอนส์มีสื่อที่เกี่ยวข้องกับ **รอยนูนรอบฮิปโปแคมปัส**

* NeuroNames *hier-146*
* เก็บถาวร 2009-05-05 ที่ เวย์แบ็กแมชชีน
* แผนภาพแบบโต้ตอบของเขตรอยนูนรอบฮิปโปแคมปัส ในหนู ที่ Temporal-lobe.com

[[หมวดหมู่::ซีรีบรัม]]
[[หมวดหมู่::ประสาทกายวิภาคศาสตร์]]
[[หมวดหมู่::รอยนูน]]